Vydavateľstvo Slovenský CHOV, ktoré je organizátorom súťaže NAJ agro dievča, NAJ agro chlapec pripravuje v spolupráci s reláciou Farmárska revue súťaž o najlepší článok na tému:

**Môj príspevok k potravinovej sebestačnosti Slovenska**

Ide o text v rozsahu približne 40 riadkov v ktorom študent strednej školy poľnohospodárskeho zamerania pútavo opíše, čím prispieva k potravinovej sebestačnosti (buď sám alebo s rodičmi chová hospodárskej zvieratá, pestuje poľné plodiny, ovocie či zeleninu).

Svoje články posielajte na adresy: [erik.ballay@slovenskychov.sk](mailto:erik.ballay@slovenskychov.sk) a [farmarskarevue@rtvs.sk](mailto:farmarskarevue@rtvs.sk) v priebehu mesiaca máj 2020 spolu s jednou ilustračnou fotografiou na ležato.

Najlepšie texty budú priebežne uverejňované na portáli [www.agrobiznis.sk](http://www.agrobiznis.sk/). Autori najčítanejších príspevkov budú odmenení predplatným odborných časopisov, darčekmi Farmárskej revue a reportážou z ich gazdovstva v tejto obľúbenej televíznej relácii.

Veríme, že radi oboznámite našich čitateľov a divákov s vašimi príbehmi začínajúcich chovateľov či pestovateľov. Dúfame, že vaše texty budú motiváciou pre mladšiu generáciu k dorábaniu potravín a i touto formou prispejeme k potrebnému rastu sebestačnosti hlavne v ovocí, zelenine či produktoch chovu zvierat.

Tešíme sa na vami zaslané texty a prajeme vám ľahké pero pri ich písaní.

Ján Škorňa a Ján Huba